
Programul Educație și Ocupare 2021 – 2027 
Prioritate 6: – Prevenirea părăsirii timpurii a școlii și creșterea accesului și a participării grupurilor dezavantajate la educație
Obiective Specifice (O.S.): ESO4.6

CAIET DE SARCINI
Servicii de tipărire și editare materiale campanie 
PUNCT DE ACCES ȘI PARTICIPARE LA EDUCAȚIE INCLUZIVĂ (PAPEI), Cod SMIS: 338696  

1. PREAMBUL
Caietul de sarcini face parte integranta din documentația pentru încheierea contractului privind achiziția de servicii de editare și tipărire materiale campanie (CPV: 79970000-4 - Servicii de editare), derulate în cadrul proiectului ”PUNCT DE ACCES ȘI PARTICIPARE LA EDUCAȚIE INCLUZIVĂ (PAPEI)”, Cod SMIS: 338696 finanțat din Fondul Social European Plus in cadrul Programul Educație și Ocupare 2021-2027 și constituie ansamblul cerințelor pe baza cărora se elaborează de către fiecare ofertant propunerea tehnica. Caietul de sarcini conține, în mod obligatoriu, specificații tehnice. Cerințele impuse vor fi considerate ca fiind minimale.          
În acest sens orice ofertă tehnică prezentată, care se abate de la prevederile prezentului Caiet de sarcini va fi luată în considerare numai în măsura în care presupune asigurarea unui nivel calitativ superior cerințelor minimale din prezentul. 
Ofertarea de servicii cu caracteristici tehnice inferioare celor prevăzute în prezentul Caiet de sarcini sau de servicii care nu satisfac, în totalitate, cerințele Caietului de sarcini va determina declararea neconformității ofertei respective și, în consecință, respingerea acesteia.

2. INFORMATII GENERALE PRIVIND CONTRACTUL DE FINANȚARE 

Proiectul ”PUNCT DE ACCES ȘI PARTICIPARE LA EDUCAȚIE INCLUZIVĂ (PAPEI)”, Cod SMIS: 338696 este implementat de către CENTRUL MUNICIPIULUI BUCURESTI DE RESURSE SI ASISTENTA EDUCATIONALA (CMBRAE) în parteneriat cu ASOCIAȚIA FDP – PROTAGONIȘTI ÎN EDUCAȚIE

Partenerii își propun să crească accesul egal și participarea la educație a copiilor și tinerilor cu CES și/sau dizabilități din București, prin dezvoltarea unor măsuri integrate de sprijin, adaptate nevoilor acestora și orientate spre incluziune, progres educațional și dezvoltare personală. Proiectul vizează sprijinirea a 110 copii și tineri și a 110 părinți/reprezentanți legali/tutori/facilitatori.

Prin proiect se urmărește dezvoltarea unui cadru educațional incluziv prin crearea Centrului Inovativ pentru Educație Incluzivă, dotarea camerelor-resursă cu echipamente și tehnologii asistive și furnizarea unor servicii integrate de consiliere, terapie, recuperare și sprijin educațional adaptat. Intervențiile personalizate vor contribui la dezvoltarea competențelor școlare, emoționale și sociale, creșterea autonomiei și participarea activă a copiilor la activități educaționale, culturale, artistice și sportive.

Un element central îl reprezintă derularea unei campanii de conștientizare, responsabilizare și acțiune în sprijinul procesului de incluziune educațională a copiilor/tinerilor cu deficiențe/dizabilități și/sau CES, adresată elevilor, părinților și comunității. Campania urmărește creșterea gradului de acceptare a diversității, combaterea stereotipurilor și discriminării și consolidarea unui climat educațional sigur, echitabil și favorabil participării tuturor copiilor.

Campania are un rol transversal în atingerea obiectivelor proiectului, prin informarea și mobilizarea beneficiarilor, familiilor, școlilor și actorilor locali pentru susținerea intervențiilor propuse. Prin parteneriate și diseminarea rezultatelor, aceasta creează premisele pentru transferul, multiplicarea și sustenabilitatea măsurilor dezvoltate, contribuind la menținerea impactului proiectului și după finalizarea implementării.

3. INFORMATII SPECIFICE  

Serviciile vor fi prestate în cadrul subactivității A3.1 - Derularea unei campanii de conștientizare, responsabilizare şi acţiune în sprijinul procesului de incluziune educațională a copiilor /tinerilor cu deficiențe /dizabilități și/sau CES. 

În cadrul A3.1 se va derula o campanie de informare, conștientizare și responsabilizare pentru promovarea educației incluzive și creșterea participării la educație a copiilor și tinerilor cu CES și/sau dizabilități. Campania se va adresa elevilor, părinților și comunității locale și va implica actori relevanți precum unități de învățământ, ONG-uri, instituții publice și reprezentanți ai mediului economic.

Vor fi organizate sesiuni de informare, workshop-uri, dezbateri și activități interactive, completate de materiale informative și acțiuni de comunicare online. Temele abordate vor viza beneficiile educației incluzive, accesul egal la educație, combaterea discriminării, diversitatea și prevenirea excluziunii sociale.

Pentru extinderea impactului și asigurarea sustenabilității, vor fi încheiate minimum 3 parteneriate cu actori locali relevanți, care vor contribui la promovarea mesajelor campaniei și la implicarea comunității. Prin aceste acțiuni se urmărește crearea unui climat educațional sigur și incluziv, creșterea responsabilității comunității și susținerea pe termen lung a participării la educație a copiilor și tinerilor cu CES și/sau dizabilități.

Rezultatele subactivității:
· 1 x concept de campanie
· 1 set de materiale de informare 
· 12 de evenimente organizate
· 3 parteneriate încheiate
· 150 x persoane informate
· Rezultat așteptat: 110 de copii și tineri cu CES și / sau dizabilități sprijiniți, care beneficiază de sprijin prin servicii și resurse educaţionale specializate, în vederea prevenirii și combaterii abandonului școlar și a părăsirii timpurii a școlii;

4. OBIECTUL ACHIZITIEI
a. Obiectul contractului – Servicii de editare și tipărire materiale campanie
b. Cod CPV: 79970000-4 - Servicii de editare
c. Cantitate – 1 set de materiale
d. Loc de prestare a serviciilor: CENTRUL MUNICIPIULUI BUCURESTI DE RESURSE SI ASISTENTA EDUCATIONALA (CMBRAE), Municipiul Bucureşti, Strada HELIADE ÎNTRE VII, nr 36, Sector 2, România  


CERINTE PRIVIND SERVICIILE SOLICITATE

a) Realizarea identităţii vizuale a campaniei şi a graficii/vizualului pentru activităţile derulate în cadrul campaniei de conștientizare 

Conceperea layout-ului / formatului / graficii / design-ului (concept vizual, imagine) pentru toate materialele de informare realizate în cadrul campaniei de conștientizare:
· Design mapă de informare
· Design Broșură informativă
· Design Planșe de informare
· Design Brățară personalizată cu mesaj  
· Design Pix 
· Design Agenda 
· Design Set de stickere educaționale
· Design Roll-up 
· Design Pop up spider 400x230
· Design Pop up spider 250x230 
· Design Afise
· Design Steaguri tip lacrima
· Design Flyere

b) Producția / tipărirea materialelor de informare

	Materiale de informare
	Cantitate
	Unitate de măsură
	Specificații tehnice minimale

	Mapă rezistentă pentru documente - personalziată
	260
	Buc.
	Concepere layout-ului / formatului / graficii / design-ului (concept vizual, imagine)
Mapa documente din carton 300gr, dublu big, foliere mata, buzunar aplicat

	Broșură informativă 
	260
	Buc.
	Concepere layout-ului / formatului / graficii / design-ului (concept vizual, imagine)
Format A5 (148 × 210 mm); 
Tipărire Color (CMYK);
Față-Verso; - 8 pag 
Hârtie cretată lucioasă sau mată
Grosime: 130-170 g/m²

	Planșe de informare
	260
	Buc.
	Concepere layout-ului / formatului / graficii / design-ului (concept vizual, imagine)
Format A4 (210 mm x 297 mm); 
Tipărire Color (CMYK);
O singură față (față-verso neutilizat); 
Hârtie cretată lucioasă sau mată 
Grosime: 130-170 g/m²

	Brățară personalizată cu mesaj
	260
	Buc.
	Concepere layout-ului / formatului / graficii / design-ului (concept vizual, imagine)
Brățară din poliester RPET, realizată la comandă, cu cataramă din plastic. 
Cu grafică imprimată prin sublimare pe o parte.

	Pix
	260
	Buc.
	Concepere layout-ului / formatului / graficii / design-ului (concept vizual, imagine)
Pix cu mecanism acționat prin apăsare, cu corp din bambus, accesorii din fibră de bambus și clip metalic. 
Vârf tactil. 
Mină albastră.

	Agenda
	260
	Buc.
	Concepere layout-ului / formatului / graficii / design-ului (concept vizual, imagine)
Dimensiune A5, 
Interior 80 file dictando,
Coperta carton 250gr, 
Foliere mata/lucioasa, 
Brosata

	Set de stickere educaționale
	260
	Buc.
	Concepere layout-ului / formatului / graficii / design-ului (concept vizual, imagine)
Autocolant plastic alb; 
Diametru 10 cm

	Roll-up
	5
	Buc.
	Concepere layout-ului / formatului / graficii / design-ului (concept vizual, imagine)
Dimensiune minimă 85 x 200 cm,
Print, sistem de aluminiu și husă de
protecție pentru transport

	Pop up spider
textil
	1
	Buc.
	Concepere layout-ului / formatului / graficii / design-ului (concept vizual, imagine)
Dimensiuni stand montat: 400x230
cm, structura interconectabila din
aluminiu, husă de
protecție, geantă pentru transport

	Pop up spider
textil
	2
	Buc.
	Concepere layout-ului / formatului / graficii / design-ului (concept vizual, imagine)
Dimensiuni stand montat: 250x230
cm, structura interconectabila din
aluminiu, husă de
protecție, geantă pentru transport

	Afise
	25
	Buc.
	Concepere layout-ului / formatului / graficii / design-ului (concept vizual, imagine)
A3, tipar digital color, diverse
formate, scotch dublu adeziv pentru
fixare, laminare rolă mat

	Steaguri tip
lacrima
	2
	Buc.
	Concepere layout-ului / formatului / graficii / design-ului (concept vizual, imagine)
dimensiune 100x220cm, suport
steag, husă pentru transport

	Flyere
	1000
	Buc.
	Concepere layout-ului / formatului / graficii / design-ului (concept vizual, imagine)
dimensiune A5, tipar color față-verso
pe hârtie de 130g


5. RESPONSABILITĂȚI GENERALE ALE PRESTATORULUI DE SERVICII
Pe toată perioada de derulare a contractului, Prestatorul va respecta următoarele principii profesionale şi de performanta:
· va demonstra beneficiarului că deține competentele profesionale și legale asumării calității de prestator al serviciilor contractate.
· prin semnarea contractului de servicii, furnizorul recunoaște atât importanta  serviciilor pe care trebuie să le furnizeze, cât și constrângerile financiare, materiale, de personal și pe cele legate de termenele de realizare a proiectului. 
· va acționa pe baza standardelor profesionale, de competentă și de calitate care vor asigura îndeplinirea obiectivelor contractului la termen și în limita fondurilor alocate. 
· în cadrul proiectului va fi asistat de beneficiar pentru a nu se produce întârzieri sau abateri de la cerințele contractului.
· va acționa pro-activ în ceea ce privește îndeplinirea obiectivelor contractului, aceasta însemnând următoarele:
· să înțeleagă cerințele proiectului, graficul de desfășurare a activităților;
· să asigure nivelul necesar de transparență a activității și să lanseze, în timp util, atenționări către beneficiar sau către orice altă parte terță implicată în proiect, asupra oricărui element care poate să pună în pericol îndeplinirea/elaborarea la timp și corespunzătoare a unei activități;
· să se adapteze la modificările legal efectuate în proiectul în care este implicat;
· să asigure transmiterea la timp, corectă și completă, a documentelor și informațiilor, lăsând părții destinatare un timp suficient de răspuns și pentru a lua măsurile necesare;
· să obțină, din timp, din partea beneficiarului sau a unei alte părți implicate în proiect, toate informațiile suplimentare necesare pentru realizarea activităților;
· să aleagă, de fiecare dată, soluția care răspunde cel mai bine intereselor beneficiarului;
· să asigure alocarea de resurse umane cu înaltă calificare, cunoscătoare ale tipului de sarcini primite și să se asigure în permanentă de disponibilitatea resurselor necesare


6. RAPORTAREA 
Prestatorul va furniza Beneficiarului următoarele documente:
· Proces verbal de recepție al serviciilor
· Factură fiscală trimisă în e-factură
· Raport al serviciilor prestate
Toate procesele verbale elaborate de către Prestator trebuie transmise către Beneficiar, spre aprobare. 

7. PROPUNEREA FINANCIARĂ
Bugetul total al acestui contract este 34,421.48 lei (fără TVA). Oferta financiară și implicit valoarea contractului de servicii va include costurile pentru toate activitățile propuse, după cum se solicită în prezentul caiet de sarcini.
În acest sens, Prestatorul trebuie să aibă în vedere la întocmirea propunerii financiare toate costurile legate de activitățile/serviciile necesare atingerii rezultatelor proiectului (de ex. dar fără a se limita la: costurile personalului angajat/colaboratori externi/parteneri de afaceri, alocat/cooptați în implementarea proiectului, transport, cazare, diurne și orice alte cheltuieli asimilate personalului angajat/colaboratori externi/parteneri de afaceri, alocat/cooptați proiectului; costuri privind dotarea personalului cu echipamente IT/echipamente specializate (daca este cazul), costurile privind conceperea și difuzarea tuturor materialelor de campanie, etc.).


8. MODALITATEA DE PLATĂ
Plățile către prestator se vor face după fiecare activitate realizată, numai după ce prestatorul va transmite către Beneficiar facturile emise, împreună cu documentele justificative. Facturile emise de prestator către Beneficiar trebuie să fie însoțite de procese verbale de recepție al serviciilor. 

Prezentul caiet de sarcini se constituie ca anexă la contractul ce va fi încheiat cu Prestatorul.

Ofertanții vor depune oferta pentru toate cantitățile și pentru toate produsele solicitate. 
Nu se accepta oferte parțiale. Nu se accepta oferte alternative.

NOTĂ: Acolo unde apar specificații tehnice care indică o anumită origine, sursă, producție, un procedeu special, o marcă de fabrică sau de comerț, un brevet de invenție, o licență de fabricație se va citi “sau echivalent”


Întocmit,
Ciocâlteu Ioana -Andreea
Manager de proiect 

